《陆浑王秀才园》
宋代·李复

两岁伊川拥传行，往来屡喜访云扃。
四时溪水喧岩石，六月山阴满户庭。
每到似开双眼翳，久居应涤百骸醒。
露香浮座供宾饷，凉叶生风野草青。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。